ལོ་ཆུང་བའི་ནང་དུ་ཆོས་དང་སྲིད་ཀྱི་གནས་སྟངས་གང་ཡང་མི་ཤེས་བཞིན་དུ་ཤེས་ཀྱི་ཡོད་མདོག་མདོག་དང་ལྟ་བ་གསར་པ་དང་གུ་ཡངས་ཡིན་མདོག་མདོགམང་གཙོ་ཁ་ལ་འཁྱེར་ནས་བོད་མིའི་ནང་ཁུལ་ལ་དཀྲུག་ཤིང་རྒྱག་མཁན་རེ་ཟུང་ཡོང་གི་འདུགའདིའི་རིགས་ཀྱིས་གོ་སྐབས་ནམ་བྱུང་ལ་ནང་ཁུལ་དཀྲུག་ཐུབ་པའི་ཐབས་ཤེས་བྱེད་ཀྱི་འདུགདེ་སྔོན་བྱུང་ཟིན་པའི་རྙོག་དྲའི་རིགས་ལ་རྩད་གཅོད་བཏང་ནས་ནང་ཁུལ་ལེ་འདེད་བྱ་རེས་བྱས་པས་ཕན་ཐོགས་གང་ཡང་མེད།ད་ཕྱིན་ཆད་བྱ་སྤྱོད་ངན་པ་འདི་རིགས་མཚམས་འཇོག་བྱས་ཏེ་མ་འོངས་པར་དགོན་པ་གྲྭ་ཚང་འདིའི་འགྲིག་ལམ་ཀུན་སྤྱོད་དང་འཆད་ཉན་སློབ་གཉེར་ཡར་རྒྱས་འགྲོ་བཞིན་པ་དེ་ལ་བར་ཆོད་མ་བྱེད་རོགས།འདི་ལ་བར་ཆོད་བྱས་པས་སུ་ལ་ཡང་ཕན་ཐོགས་མེད།ཕྱོགས་དང་ཕྱོགས་འཐེན་གྱི་བསམ་བློས་ལས་ཀ་བྱས་ན་རང་གཞན་སུ་ལའང་ཕན་ཐོགས་མེད།མ་འོངས་པའི་བསྟན་པ་དང་དགོན་པ་དེའི་འགྲིག་ལམ་ཀུན་སྤྱོད་ཡག་པོ་ཡོང་བ་དང༌།འཆད་ཉན་སློབ་གཉེར་དང་འགྲིག་ལམ་ཡོད་པ་ཞིག་ཡོང་ཐུབ་པར་རེ་བ་བརྒྱབས་ནས་ཀིརྟི་ཚང་གི་དགོན་ཁག་གི་འགྲིག་ལམ་གཅིག་གྱུར་གྱི་བཅའ་ཡིག་གསར་པ་དེ་བྲིས་པ་ཡིན་མ་གཏོགས།ཕྱོགས་ཁག་ཕྱོགས་འཐེན་ཡོང་བའི་དོན་དུ་བཟོས་མེད།མི་ཉུང་ཤས་ཤིག་གིས་ཁ་དོན་མི་མཚུངས་པའི་བྱ་སྤྱོད་ངན་པ་གང་དང་གང་བྱེད་ཀྱི་ཡོད་མེད་དེ་གྲྭ་པ་མང་གིས་ཤེས་དགོས་པ་དེ་གལ་ཆེན་པོ་རེད།འབྲེལ་ཡོད་རུ་ལྷ་སྡེའི་མང་ཚོགས་ཚོ་ཡིན་ནའང་ཤེས་དགོས་པ་དེ་གལ་ཆེན་པོ་རེད་ཅེས་བཤད་འདོད་བྱུང༌།